CELEX: 62022CN0056
Language: sk
Date: 2022-01-28 00:00:00
Title: Vec C-56/22: Návrh na začatie prejudiciálneho konania, ktorý podal Tribunal de première instance de Liège (Belgicko) 28. januára 2022 – PL/État belge

4.4.2022   
            
            
               SK
            
            
               Úradný vestník Európskej únie
            
            
               C 148/16
            
         
      Návrh na začatie prejudiciálneho konania, ktorý podal Tribunal de première instance de Liège (Belgicko) 28. januára 2022 – PL/État belge
      (Vec C-56/22)
      (2022/C 148/22)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Tribunal de première instance de Liège
      
         Účastníci konania pred vnútroštátnym súdom
      
      
         Navrhovateľka: PL
      
         Odporca: État belge
      
         Prejudiciálna otázka
      
      Uplatňuje sa právo Únie, najmä ustanovenia Charty základných práv Únie a smernice 2008/115/ES (1), na postup členského štátu, ktorý umožňuje legalizovať pobyt cudzinca, ktorý sa v ňom zdržiava neoprávnene? Ak áno, majú sa články 5, 6 a 13 smernice 2008/115/ES v spojení s jej [odôvodneniami 6 a 24], ako aj články 1, 7, 14, 20, 21, 24 a 47 Charty základných práv Únie vykladať v tom zmysle, že ak členský štát zamýšľa udeliť samostatné povolenie na pobyt alebo iné oprávnenie poskytujúce štátnemu príslušníkovi tretej krajiny, ktorý sa neoprávnene zdržiava na jeho území, právo na pobyt z humanitárnych dôvodov, dôvodov hodných osobitného zreteľa alebo iných dôvodov, môže na jednej strane požadovať, aby uvedený štátny príslušník vopred preukázal, že nemôže podať svoju žiadosť vo svojej krajine pôvodu, a na druhej strane nestanoviť vo svojej právnej úprave podmienky a kritériá – a fortiori objektívne – na odôvodnenie týchto humanitárnych dôvodov, dôvodov hodných osobitného zreteľa alebo iných dôvodov, čo spôsobuje, že odpoveď na takúto žiadosť je nepredvídateľná, či dokonca svojvoľná? Ak tieto kritéria nemusia byť stanovené v právnej úprave, pokiaľ ide o prípad zamietnutia, nie je právo na účinný prostriedok nápravy ohrozené tým, že jediným dostupným prostriedkom nápravy je prostriedok prísnej zákonnosti, ktorý vylučuje akékoľvek úvahy o vhodnosti?
      
         (1)  Smernica Európskeho parlamentu a Rady 2008/115/ES zo 16. decembra 2008 o spoločných normách a postupoch členských štátov na účely návratu štátnych príslušníkov tretích krajín, ktorí sa neoprávnene zdržiavajú na ich území (Ú. v. EÚ L 348, 2008, s. 98).